CELEX: 32006D0944
Language: sl
Date: 2006-12-14 00:00:00
Title: 2006/944/ES: Odločba Komisije z dne 14. decembra 2006 o določitvi ravni emisij, ki se dodelijo Skupnosti in vsaki od njenih držav članic v okviru Kjotskega protokola v skladu z Odločbo Sveta 2002/358/ES (notificirano pod dokumentarno številko C(2006) 6468)

16.12.2006   
            
            
               SL
            
            
               Uradni list Evropske unije
            
            
               L 358/87
            
         
      ODLOČBA KOMISIJE
   
   z dne 14. decembra 2006
   o določitvi ravni emisij, ki se dodelijo Skupnosti in vsaki od njenih držav članic v okviru Kjotskega protokola v skladu z Odločbo Sveta 2002/358/ES
   (notificirano pod dokumentarno številko C(2006) 6468)
   (2006/944/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 2002/358/ES z dne 25. aprila 2002 o odobritvi Kjotskega protokola k Okvirni konvenciji Združenih narodov o spremembi podnebja v imenu Evropske skupnosti in skupnega izpolnjevanja iz njega izhajajočih obveznosti (1) ter zlasti člena 3 Odločbe,
   ob upoštevanju naslednjega:
   
               (1)
            
            
               Priloga II k Odločbi 2002/358/ES določa obveznosti količinskega omejevanja in zmanjševanja emisij za namene določanja ravni emisij, ki se dodelijo Skupnosti in njenim državam članicam v skladu s členom 4 Kjotskega protokola. Priloga B Kjotskega protokola določa obveznosti količinskega omejevanja in zmanjševanja emisij za namene določanja ravni emisij, ki se dodelijo državam članicam, ki so pristopile k Skupnosti po 25. aprilu 2002, razen za Ciper in Malto, ki še nimata obveznosti količinskega omejevanja in zmanjševanja emisij v okviru Kjotskega protokola.
            
         
               (2)
            
            
               Ravni emisij, izražene v tonah ekvivalenta ogljikovega dioksida, ki se dodelijo Skupnosti in njenim državam članicam, so določene v Prilogi k tej odločbi. Ravni emisij se izračunajo na podlagi pregledanih podatkov za emisije za izhodiščno leto, ki jih predložijo države članice v skladu s členom 23 Odločbe Komisije 2005/166/ES z dne 10. februarja 2005 o določitvi pravil za izvajanje Odločbe št. 280/2004/ES Evropskega parlamenta in Sveta o mehanizmu za spremljanje emisij toplogrednih plinov Skupnosti in o izvajanju Kjotskega protokola (2), pomnoženo z obveznostjo količinskega omejevanja in zmanjševanja emisij, kot določata Priloga II k Odločbi 2002/358/ES in Priloga B h Kjotskemu protokolu, pomnoženo s pet, kar predstavlja pet let prvega obdobja obveznosti Protokola.
            
         
               (3)
            
            
               V skladu s členom 3 Odločbe 2002/358/ES mora biti dodeljena količina Skupnosti in vsake države članice enaka njihovim ravnem emisij, ki so določene v Prilogi k tej odločbi.
            
         
               (4)
            
            
               Pregled podatkov za emisije za izhodiščno leto v okviru Kjotskega protokola, ki so jih predložile države članice v skladu s členom 23 Odločbe 2005/166/ES, je zahteval ponovni izračun, ki je pokazal aritmetično razliko 11 403 608 ton ekvivalenta ogljikovega dioksida med dodeljeno količino Evropski skupnosti in vsoto dodeljenih količin državam članicam, naštetih v Prilogi II k Odločbi 2002/358/ES. Ta razlika se izda kot enote dodeljene količine s strani Skupnosti.
            
         
               (5)
            
            
               Vse spremembe končnih ravni emisij Skupnosti in njenih držav članic, ki nastanejo zaradi pregleda ravni emisij v skladu s členom 8 Kjotskega protokola, je treba opredeliti s spremembo te odločbe.
            
         
               (6)
            
            
               Ukrepi, predvideni s to odločbo, so v skladu z mnenjem Odbora za podnebne spremembe –
            
         SPREJELA NASLEDNJO ODLOČBO:
   Člen 1
   Ravni emisij, izražene v tonah ekvivalenta ogljikovega dioksida, ki se dodelijo Skupnosti in državam članicam za prvo obdobje obveznosti omejevanja in zmanjševanja emisij v okviru Kjotskega protokola, so določene v Prilogi.
   Člen 2
   Razlika 11 403 608 ton ekvivalenta ogljikovega dioksida med ravnijo emisij Skupnosti in vsoto emisij držav članic, naštetih v Prilogi II k Odločbi 2002/358/ES, se izda kot enote dodeljene količine s strani Skupnosti.
   Člen 3
   Ta odločba je naslovljena na države članice.
   
      V Bruslju, 14. decembra 2006
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 130, 15.5.2002, str. 1.
   
      (2)  UL L 55, 1.3.2005, str. 57.
   
      PRILOGA
      Emisije, dodeljene Evropski skupnosti in državam članicam, izražene v tonah ekvivalenta ogljikovega dioksida za prvo obdobje obveznosti omejevanja in zmanjševanja emisij v okviru Kjotskega protokola
      
                  Evropska skupnost (1)
                  
               
               
                  19 683 181 601
               
            
                  Belgija
               
               
                  679 368 682
               
            
                  Danska
               
               
                  273 827 177
               
            
                  Nemčija
               
               
                  4 868 520 955
               
            
                  Grčija
               
               
                  694 087 947
               
            
                  Španija
               
               
                  1 663 967 412
               
            
                  Francija
               
               
                  2 819 626 640
               
            
                  Irska
               
               
                  315 158 338
               
            
                  Italija
               
               
                  2 429 132 197
               
            
                  Luksemburg
               
               
                  45 677 304
               
            
                  Nizozemska
               
               
                  1 008 565 720
               
            
                  Avstrija
               
               
                  343 405 392
               
            
                  Portugalska
               
               
                  386 956 503
               
            
                  Finska
               
               
                  355 480 975
               
            
                  Švedska
               
               
                  375 864 317
               
            
                  Združeno kraljestvo
               
               
                  3 412 080 630
               
            
         
      
                  Ciper
               
               
                  se ne uporablja
               
            
                  Češka
               
               
                  902 890 649
               
            
                  Estonija
               
               
                  197 902 558
               
            
                  Latvija
               
               
                  119 113 402
               
            
                  Litva
               
               
                  221 275 934
               
            
                  Madžarska
               
               
                  578 260 222
               
            
                  Malta
               
               
                  se ne uporablja
               
            
                  Poljska
               
               
                  2 673 496 300
               
            
                  Slovenija
               
               
                  92 934 961
               
            
                  Slovaška
               
               
                  337 456 459
               
            
         (1)  Za namene skupnega izpolnjevanja zahtev iz člena 3(1) Kjotskega protokola v skladu z določbami člena 4 Protokola, ki je v skladu z Odločbo 2002/358/ES in se uporablja za države članice, naštete v Prilogi II k navedeni odločbi.